b'\n_START_ARTICLE_\nFaros (svetilnik)\n_START_SECTION_\nIzvor\n_START_PARAGRAPH_\nFaros je bil majhen otok na zahodnem robu delte Nila. Leta 332 pr. n. \xc5\xa1t. je Aleksander Veliki ustanovil mesto Aleksandrija na o\xc5\xbeini nasproti Farosa. Aleksandrijo in Faros sta kasneje povezali s pomolom , dolgim ve\xc4\x8d kot 1200 metrov, ki se je imenoval Heptastadion ("sedem stadijev" \xe2\x80\x93 stadij je bila gr\xc5\xa1ka enota dol\xc5\xbeine pribli\xc5\xbeno 180 m). Vzhodna stran rta je postala Veliko pristani\xc5\xa1\xc4\x8de, zdaj odprt zaliv; na zahodni strani je postavljeno pristani\xc5\xa1\xc4\x8de Eunostos, s svojo notranjo laguno Kibotos, ki je zdaj mo\xc4\x8dno pove\xc4\x8dana in oblikuje sodobno pristani\xc5\xa1\xc4\x8de. Dana\xc5\xa1nji razvoj mesta, ki le\xc5\xbei med sedanjim Velikim trgom in moderno \xc4\x8detrtjo Ras el-Tin, je zgrajen na mulju, ki se je postopoma raz\xc5\xa1iril in izbrisal pomol in tako Ras Bel el-Tin predstavlja vse, kar je ostalo od otoka Faros , mesto svetilnika na vzhodni to\xc4\x8dki pa je morje odplavilo.\n_START_SECTION_\nKonstrukcija\n_START_PARAGRAPH_\nSvetilnik je bil zgrajen v 3. stoletju pred na\xc5\xa1im \xc5\xa1tetjem. Potem, ko je umrl Aleksander Veliki, se je leta 305 pr. n. \xc5\xa1t Ptolemaj I. Soter oklical za kralja. In kmalu po tem naro\xc4\x8dil gradnjo. Stavba je bila kon\xc4\x8dana v \xc4\x8dasu vladavine njegovega sina, Ptolemaja II. Filadela. Dvanajst let je bilo potrebno za dokon\xc4\x8danje, s skupnimi stro\xc5\xa1ki 800 talentov  in je slu\xc5\xbeil kot prototip za vse poznej\xc5\xa1e svetilnike na svetu. Svetlobo je proizvajali s pe\xc4\x8dico na vrhu. Stolp naj bi bil zgrajen predvsem iz blokov apnenca._NEWLINE_Strabon je poro\xc4\x8dal, da je arhitekt Sostrat iz Knida dobil odlikovanje v kovinskih \xc4\x8drkah z napisom "Odre\xc5\xa1enikovi bogovi". Kasneje je Plinij starej\xc5\xa1i napisal, da je arhitekt Sostrat sporen . V 2. stoletju je satirik Lukijan zapisal, da je Sostrat vpisal svoje ime pod omet za imenom Ptolemaj. To je bilo tako, da ko je omet z imenom Ptolemaj odpadel, bi bilo vidno ime Sostrata v kamnu.\n_START_SECTION_\nVi\xc5\xa1ina in opis\n_START_PARAGRAPH_\nJudith McKenzie pi\xc5\xa1e, da so\xc2\xa0\xc2\xbbarabski opisi svetilnika izjemno konsistentni, \xc4\x8deprav so bili ve\xc4\x8dkrat popravljeni, \xc5\xa1e posebej po po\xc5\xa1kodbah od potresa. Vi\xc5\xa1ina, ki jo navajajo, zna\xc5\xa1a samo od 103 do 118 m, na osnovo okoli 30 krat 30 m v kvadrat.\xc2\xab_NEWLINE_Najvi\xc5\xa1ji opis svetilnika prihaja od arabskega popotnika Abou Haggaga Youssefa Ibn Mohameda el Balawi el-Andaloussi, ki je obiskal Aleksandrijo leta 1166. _NEWLINE_Arabski avtorji ugotavljajo, da je bil svetilnik zgrajen iz velikih blokov svetlega kamna, stolp pa sestavljen iz treh sto\xc5\xbe\xc4\x8dastih stebrov: spodnjega kvadratnega prereza z osrednjim jedrom, sredinskim osmerokotnim delom in na vrhu kro\xc5\xbenim delom. Na vrhu je bilo postavljeno ogledalo, ki je odsevalo son\xc4\x8dno svetlobo \xc4\x8dez dan; pono\xc4\x8di je bilo osvetljeno z ognjem. Raz\xc5\xa1irjeni rimski kovanci, ki jih je skovala aleksandrijska kovnica ka\xc5\xbeejo, da je bil kip Tritona name\xc5\xa1\xc4\x8den na vsakem od \xc5\xa1tirih vogalov stavbe. Na vrhu svetilnika je stal kip Pozejdona ali Zevsa. Farosovi klesani bloki so bili medsebojno zvezani in zatesnjeni skupaj z raztopljenim svincem, da bi prenesli udarce valov. _NEWLINE_Al-Masudi pi\xc5\xa1e, da je bil na vzhodni strani, ki je obrnjena proti morju, napis posve\xc4\x8den Zevsu. [15\n_START_SECTION_\nUni\xc4\x8denje\n_START_PARAGRAPH_\nSvetilnik je bil mo\xc4\x8dno po\xc5\xa1kodovan v potresu leta 956, nato pa \xc5\xa1e enkrat v letih 1303 in 1323. Nazadnje je ostanek izginil leta 1480, ko je tedanji sultan v Egiptu, Qaitbay, zgradil srednjeve\xc5\xa1ko utrdbo na ve\xc4\x8dji plo\xc5\xa1\xc4\x8dadi svetilnika z uporabo nekateri preostalih kamnov._NEWLINE_Pisatelj Al-Masudi iz 10. stoletja poro\xc4\x8da o legendarni zgodbi o uni\xc4\x8denju svetilnika, v skladu s katero so v \xc4\x8dasu kalifa Abd al-Malik ibn Marwana (r. 705-715) Bizantinci poslali agenta evnuha, ki je sprejel islam, pridobili zaupanje kalifa in si zagotovili dovoljenje za iskanje skritega zaklada v bazi svetilnika. Iskanje je bilo izvedeno tako, da so spodkopali bazo in Faros se je zru\xc5\xa1il. Agent je uspel pobegniti z ladjo, ki ga je \xc4\x8dakala.\n_START_SECTION_\nArheolo\xc5\xa1ka raziskovanja in ponovno odkritje\n_START_PARAGRAPH_\nLeta 1968 so svetilnik ponovno odkrili. Unesco je sponzoriral ekspedicijo ekipe morskih arheologov, ki jo je vodil Honor Frost. Potrjen je bil obstoj ru\xc5\xa1evin, ki predstavljajo del svetilnika. Zaradi pomanjkanja specializiranih arheologov in obmo\xc4\x8dja, ki je postalo voja\xc5\xa1ka cona, je bilo raziskovanje ustavljeno. _NEWLINE_Gr\xc5\xa1ki arheologi, ki jih je vodil Jean-Yves Empereur, so ponovno odkrili fizi\xc4\x8dne ostanke svetilnika konec leta 1994 na dnu Aleksandrijskega vzhodnega pristani\xc5\xa1\xc4\x8da. Nekateri od teh ostankov so bili dvignjeni in so le\xc5\xbeali v pristani\xc5\xa1\xc4\x8du po javnem mnenju konec leta 1995. Naknadno satelitsko slikanje je razkrilo nadaljnje ostanke. Mo\xc5\xbeno je potapljanje in ogled ru\xc5\xa1evin. Sekretariat Unescove konvencije o varstvu podvodne kulturne dedi\xc5\xa1\xc4\x8dine trenutno sodeluje z vlado Egipta glede pobude za uvrstitev Aleksandrijskega zaliva (vklju\xc4\x8dno z ostanki svetilnika) na seznam svetovne dedi\xc5\xa1\xc4\x8dine potopljenih kulturnih znamenitosti.\n_START_SECTION_\nPomen\n_START_PARAGRAPH_\nLegenda pravi, da je bil otok Faros poln brodolomov; zato je Ptolemaj I. zgradil svetilnik, ki je pomagal voditi ladje v pristani\xc5\xa1\xc4\x8de pono\xc4\x8di. _NEWLINE_Pharos je postal etimolo\xc5\xa1ki izvor besede \'svetilnik\' v gr\xc5\xa1\xc4\x8dini (\xcf\x86\xce\xac\xcf\x81\xce\xbf\xcf\x82), perzij\xc5\xa1\xc4\x8dini (F\xc4\x81n\xc5\xabs-\xd9\x81\xd8\xa7\xd9\x86\xd9\x88\xd8\xb3), \xc5\xa1tevilnih romanskih jezikih, kot so franco\xc5\xa1\xc4\x8dina (phare), italijan\xc5\xa1\xc4\x8dina in \xc5\xa1pan\xc5\xa1\xc4\x8dina (faro), romun\xc5\xa1\xc4\x8dina (far) in portugal\xc5\xa1\xc4\x8dina (farol) in celo nekaterih slovanskih jezikov, kot je bolgar\xc5\xa1\xc4\x8dina (far). Izvedena beseda v ru\xc5\xa1\xc4\x8dini pomeni "\xc5\xbearomet" (fara \xe2\x80\x93 \xd1\x84\xd0\xb0\xd1\x80\xd0\xb0)._NEWLINE_Leta 2008 je bilo predlagano [20], da je bil Pharos navpi\xc4\x8dno merilo, uporabljeno pri prvem natan\xc4\x8dnem merjenju velikosti zemlje.\n_START_SECTION_\nPredlog rekonstrukcije\n_START_PARAGRAPH_\nOd leta 1978 so bili narejeni \xc5\xa1tevilni predlogi za ponovno postavitev svetilnika. Leta 2015 sta egip\xc4\x8danska vlada in guvernerstvo Aleksandrija predlagali, da se na mestu svetilnika zgradi neboti\xc4\x8dnik kot del obnovitve vzhodnega pristani\xc5\xa1\xc4\x8da. Planu je nasprotoval sociolog Amro Ali.'